da en en en fr de da id da nb da da da da da da da en da da da en nb da da da da da da da da da da da da da en en
Gentagelse fra sidste år – sejr over KB i sidste kamp, men de fik sølv og vi bronze - Svanholm Cricketklub
Tirsdag d. 14. september 2021 kl. 20:47 af Henrik Pfaff
Nederlaget i Skanderborg i sidste uge blev afgørende for vores muligheder for et DM. Sidste kamp mod KB kunne derfor kun blive et opgør om sølv eller bronze, da også KB’s koefficient var meget dårligere end Skanderborg og Skanderborg kunne umuligt lade være med at vinde over Herning i sidste kamp.
Takket være en glimrende indsats i marken, hvor vi ryddede KB for bare 115, opstod der alligevel en ret teoretisk mulighed for at snuppe sølvet for næsen af KB. Kunne vi lave 116 på 11,1 over ville sølvet være vores. Men på en stor tung bane mod KB’s kasteangreb var det en umulig opgave, selvom vi prøvede i begyndelsen, hvor vi havde 27 i tre overe. Men med Jonas Henriksen (18) og Hamid Shah (12) ude på aggressive stød ved 32 i femte over, måtte vi være tilfredse med at prøve at batte over.
Sommetider går det godt – sommetider ikke så godt – Jonas Henriksen i to forsøg på samme stød
Sidste år – på KB – skulle vi lave 133 på 33 overe for at blive mestre – det lykkedes ikke i en pinefuld langsom halvleg, men vi vandt kampen takket være en mindeværdig sidstegærdestand mellem Atta Ullah og Toqeer Ahmed
Vores gærdehalvleg i år gik således:
Mads Henriksen lavede 21, Musa Mahmood igen velspillende med 22 de var ude ved henholdsvis60 og 92. Wahab Hashmi (30 not out) og meget passende Zishan Shah i sin afskedskamp som anfører sørgede for passage i 23 over.
Wahab gjorde det igen godt – her ”fejer” han
Mads Herniksen i aggressivt lune
Ved gærdet lavede KB en særdeles bleg indsats. De blev holdt i en skruestik af vore kastere.
Sjette gærdet stod inde ved 104, da Saud Munir kom på. Han kan være op og ned, men her må man nok sige pludselig inspireret og mere endop.Efter fem anonyme overe tog han noget så sjældent i elitedivisionen som et hattrick, først bowlede han topscoreren ud, derefter fik han Amjad Khan ben for og tiendegærdet blev bowlet. I alt 115 til KB, Saud 3/25, Jonas Henriksen 2/21, Hamid Shah 2/18.
Vi skal have et billede af Saud Munir– det er enestående med et hattrick i en topkamp
Stående fra venstre Toqeer Ahmed, Mads Henriksen, Zishan Shah (sidste kamp som anfører), Saud Munir, Jonas Henriksen, Abdul Wahab Hashmi. Knælende: Bilal Aftab, Ehsan Karimi, Hamid Shah, Musa Mahmood, Abdullah Mahmood
Tre år i træk er Hamid Shah blevet årets spiller uden det er lykkedes DCF (på grund af corona) at få hyldet ham.
Det skete så i lørdags, hvor DCFs Alex Olsen overrakte ham tre pokaler
Skal vi sige det pænt – de mistede momentum
Andetholdets kamp om andenpladsen i 1. division mod Ishøj 2 var så rædselsfuld, at det kun er af pligt, at vi omtaler den.
Det gik udmærket i marken i begyndelsen med 7 nede for 62 takket være Bilal Aftabs 4/17 og Moez Akhtars 3/27. 8 var ude for 98.Så fulgte nogle aparte kasteudskiftninger og Ishøj endte med 158/8 på de aftalte 45 overe. Det gjorde det ikke bedre, at åbningsbowler Asad Shah måtte gå syg hjem midt i halvlegen.
Ved gærdet gik det helt galt. Et langsomt og pinefuldt endeligt. Chris Chamberlain gav en slipchance for meget i første over, Bilal Aftab 20 på hæderlige 31 bolde og herefter brugte Mudassar Ali og Musa Mahmood tilsammen 86 bolde til at score tilsammen 23 point. Ingen af de følgende scorede over 3 og holdet var ude for 58 – årets bundnotering på en ellers ganske god sæson.
fra 2. holdskampen :Mudassar Ali steppede frem og slog og slog og ingen steder kom bolden
Raja Khan i sin afskedskamp som anfører for andetholdet langt fremme uden at bolden kom nogen vegne
Næste weekend spiller juniorerne søndag i Køge mod Glostrup/Køge kl. 13.00 om junior-DM
Drengene spiller lørdag kl. 11.00 mod Ishøj på Svanholm Park. Taber de får de bronze, vinder de gælder det KB i finalen.
Lilleputterne spiller søndag om DM på Svanholm Park kl. 11.00 mod KB og bagefter der kampe mellem vindere og tabere.